ದೇಶಾದ್ಯಂತ ಖಾಸಗಿ ಆಸ್ಪತ್ರೆಗಳ ಮುಷ್ಕರ ಇಂದು OPD ಬಂದ್ ಬೆಂಗಳೂರು: ಕಳೆದ ವಾರದಿಂದ ಬೆಂಗಳೂರಲ್ಲಿ ಪ್ರತಿಭಟನೆಯ ಕಾವು ಜೋರಾಗಿದೆ. ಅತ್ತ ರೈತರು ಗುಡುಗಿದ್ರೆ, ಇತ್ತ ಸಾರಿಗೆ ಇಲಾಖೆ ಹಾಗೂ ಖಾಸಗಿ ಶಾಲೆಗಳು ಗರಂ ಆಗಿವೆ. ಬರೀ ಇವರಷ್ಟೇ ಅಲ್ಲ. ಇವರ ಹಿಂದೆ ಮತ್ತೊಬ್ಬ ಸಂಘದವ್ರು ಪ್ರತಿಭಟನೆಗೆ ಸಜ್ಜಾಗಿದ್ದಾರೆ. ಅವರೇ ಖಾಸಗಿ ಆಸ್ಪತ್ರೆಗಳ ವೈದ್ಯರು. ಇಂದು ದೇಶಾದ್ಯಂತ ಖಾಸಗಿ ವೈದ್ಯಕೀಯ ಆಸ್ಪತ್ರೆಗಳು ಕೇಂದ್ರ ಸರ್ಕಾರದ ವಿರುದ್ಧ ತೊಡೆ ತಟ್ಟೋಕೆ ಸಜ್ಜಾಗಿವೆ. ನಾಳೆ ಓಪಿಡಿ ಬಂದ್ ಮಾಡಿ ಮುಷ್ಕರ ನಡೆಸಲಿದ್ದಾರೆ. ಅದಕ್ಕೆ ಕಾರಣ ಆಯುಷ್ ವೈದ್ಯರಿಗೆ ಶಸ್ತ್ರಚಿಕಿತ್ಸೆ ತರಬೇತಿ ನೀಡುತ್ತಿರೋದು. ಪ್ರತಿಭಟನೆ ಯಾಕೆ..? ಇನ್ಮುಂದೆ ಆಯುಷ್ ವೈದ್ಯರಿಗೆ ಶಸ್ತ್ರಚಿಕಿತ್ಸೆ ತರಬೇತಿ ಆಯುಷ್ ಪಿಜಿ ವಿದ್ಯಾರ್ಥಿಗಳಿಗೆ ಸರ್ಜರಿ ಟ್ರೇನಿಂಗ್ 39 ಜನರಲ್ ಸರ್ಜರಿ ಮತ್ತು 19 ಸ್ಪೆಷಲ್ ಸರ್ಜರಿ ತರಬೇತಿ ಭಾರತೀಯ ವೈದ್ಯಕೀಯ ಸಂಘದಿಂದ ಪ್ರತಿಭಟನೆ ಅಧಿಸೂಚನೆ ಹಿಂಪಡೆಯೋಕೆ ನಾಳೆ ಒಂದು ದಿನದ ಮುಷ್ಕರ IMA ಕರೆಗೆ PHANA ಸೇರಿದಂತೆ ಕೆಲ ಸಂಘಟನೆಗಳು ಸಾಥ್ ಇಂದು ಖಾಸಗಿ ಆಸ್ಪತ್ರೆಗಳ ಓಪಿಡಿ ಬಂದ್ ಆಗಲಿದ್ದು, ರೋಗಿಗಳು ಹಾಗೂ ಸಾರ್ವಜನಿಕರು ಚಿಕಿತ್ಸೆಗಾಗಿ ಪರದಾಡೋ ಸ್ಥಿತಿ ನಿರ್ಮಾಣವಾಗಲಿದೆ. ಇದನ್ನು ಹೊರತು ಪಡಿಸಿ ಎಮರ್ಜೆನ್ಸಿ ಏನಾದ್ರೂ ಇದ್ರೆ ಚಿಕಿತ್ಸೆ ನೀಡೋದಕ್ಕೆ ವೈದ್ಯರು ಸಿದ್ಧರಿದ್ದಾರೆ. ಯಾವುದಕ್ಕೂ ನೀವು ನಾಳೆ ಖಾಸಗಿ ಆಸ್ಪತ್ರೆಗೆ ಹೋಗೋರಿದ್ರೆ, ಆ ಪ್ಲಾನ್ನ ಮುಂದುಡೋದು ಒಳ್ಳೆದು.